Incendiu puternic în București: Intervin 13 autospeciale de pompieri / Foto
ISUBIF Intervine pentru stingerea unui incendiu produs la un atelier de producție material lemnos, de pe strada Drumul Bercenarului din sectorul 4.
UPDATE 7 martie, ora 22.26: Incendiul este localizat, se lucrează la lichidare
Incendiul se manifestă cu flacără violentă pe o suprafață de aproximativ 900 mp. Ard materiale combustibile (material lemnos). A fost realizat dispozitiv circular de intervenție pentru localizarea și evitarea propagării la vecinătăți.
Au fost alertate 13 autospeciale de stingere, Detașamentul Special de Salvatori, 1 autospecială de intervenție și salvare de la înălțime, 1 autospecială de descarcerare și 2 ambulanțe SMURD.
Nu sunt victime până în acest moment.